Die geelgousblom (Gazania lichtensteinii Less.) is een van die plante wat gousblom genoem word. Dit is inheems aan Suid-Afrika (Wes- en Noord-Kaap) en Namibië. Op die SANBI-rooilys is dit as 'veilig' gelys. Dit is 'n eenjarige kruid wat 20 cm hoog kan word. Die blare is tot 4 cm lank en die blomhofie tot 4 cm in deursnee. Dit kom wydverspreid deur die sukkulente Karoo voor. Die klein saadjies het donserige haarpluis wat dit help om deur die wind verspreid te word. Jong saailinge groei die beste op growwe, onbedekte grond waar hulle geen kompetisie van gevestigde plante kry nie. Dit is veral vir volstruise baie smaaklik. "SANBI-rooilys" (in Engels). Geargiveer vanaf die oorspronklike op 20 Mei 2017. Besoek op 23 Desember 2016. Field Guide – Natuurlewe Van Suider-afrika, Vincent Carruthers, Struik, 2000, ISBN 1-86872-452-2, ISBN 978-1-86872-452-9 Renu Karoo.